Diari Oficial de la Generalitat Valenciana


Sumari del DOGV 3245, del 19-05-1998 (1998/3339)

Informació pública sobre l'aprovació de les bases per a cobrir en propietat dues places de caporal de la policia local, reservades a promoció interna i cinc places de guàrdia de la Policia Local, vacants en la plantilla de l'ajuntament d'Aldaia.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3245

Data del DOGV
:   19-05-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/3339


Data del document
:   07-04-1998

Organisme emissor
:   Ajuntament d'Aldaia

Tipus de document
:   Anunci

Informació pública sobre l'aprovació de les bases per a cobrir en propietat dues places de caporal de la policia local, reservades a promoció interna i cinc places de guàrdia de la Policia Local, vacants en la plantilla de l'ajuntament d'Aldaia. [1998/X3339]
  
El Plenari de l'Ajuntament, en la sessió del dia 31 de març de 1998, aprovà les bases que han de regir els processos selectius per a la provisió de diversos llocs de treball:
  
Havent-se aprovat l'Oferta d'Ocupació Pública per 1998, mitjançant acord plenari de data 24 de febrer de 1998, en què figuren com a vacants dues places de caporal de la Policia Local, reservades a promoció interna, i cinc places de guàrdia de la Policia Local, de les quals quatre són per al torn lliure i una per al de mobilitat, el Plenari per unanimitat acorda:
  
Primer
  
Aprovar les bases que regiran els processos selectius per a la provisió de dues places de caporal de la Policia Local, reservades a promoció interna, vacants en la plantilla de l'Ajuntament d'Aldaia, de l'escala d'administració especial, subescala serveis especials, classe Policia Local i els seus auxiliars, enquadrades en l'escala bàsica, categoria de Caporal, ja publicades en el DOGV núm. 2.786, de 8 de juliol de 1996, i en el BOP núm. 143, de 17 de juny de 1996, i corresponents esmenes publicades en el DOGV núm. 2.328, d'1 d'octubre de 1996.
  
Segon
  
Aprovar les bases que regiran el procés selectiu per a la provisió de cinc places de guàrdia de la Policia Local, escala d'administració especial, subescala serveis especials, classe Policia Local i els seus auxiliars, enquadrades en l'escala bàsica, corresponent al nivell D, quatre de les quals seran proveïdes mitjançant oposició per torn lliure i una mitjançant concurs de mèrits per torn de mobilitat, ja publicades en el DOGV núm. 2.786, de 8 de juliol de 1996, i en el BOP núm. 143, de 17 de juny de 1996, i les corresponents esmenes publicades en el DOGV núm. 2.838, d'1 d'octubre de 1996.
  
Tercer
  
Fer referència a l'edicte d'inserció, a les publicacions dels butlletins oficials on ja va aprovar-se el contingut de les bases, vist que es considera innecessari la seua reiteració, però fent menció expressa de les modificacions que per aquest s'aproven i que són les següents:
  
- El nombre de places de caporal vacants són dues i de guàrdia de la Policia Local són cinc, de les quals quatre són pel torn lliure i una de mobilitat.
  
- A la base segona Condicions dels aspirants, els aspirants hauran d'estar en possessió dels permisos de conduir equivalents als A-2 i B-2, segons el Reial Decret 772/97, de 30 de maig, pel qual s'aprovà el Reglament General de Conductors.
  
- A la base tercera Presentació d'instàncies, es fixen com a drets d'examen 1.500 pessetes, amb la bonificació del 50 per 100 per als processos de promoció interna, les quals seran abonades pels aspirants a Bancaixa, Entitat 2077, Oficina 0130, número de compte 152.4154899.
  
- A la base sisena Començament i desenvolupament de l'oposició, l'ordre d'actuació dels aspirants en aquells exercicis que no puguen realitzar-se conjuntament s'iniciarà amb l'aspirant la lletra del primer cognom del qual comence per la N, d'acord amb el sorteig públic publicat al BOP de data 21 de desembre de 1995.
  
- A l'annex I, el contingut del reconeixement mèdic es regirà per l'Ordre de 22 de desembre de 1997, que estableix els criteris mínims per la selecció dels policies locals a les proves físiques, psicotècniques i reconeixement mèdic.
  
- A l'annex IV de les bases de caporal i a l'annex V de les bases de guàrdia Barem per la valoració de mèrits, es regirà per l'Ordre de 20 de gener de 1998, de la Conselleria de Presidència, per la qual s'aprova el barem general d'aplicació als concursos de mèrits per a la provisió de places als cossos de Policia Local de la Comunitat Valenciana.
  
Per a tot allò no previst en les presents bases s'aplicaran, amb criteri subsidiari, les bases generals de l'Ajuntament d'Aldaia, publicades en el BOP de 13 de juny de 1995.